CELEX: 62018TB0258
Language: hu
Date: 2019-02-14 00:00:00
Title: T-258/18. sz. ügy: A Törvényszék 2019. február 14-i végzése — Brunke kontra Bizottság („Intézményi mulasztás megállapítása iránti kereset — Keresetindítási határidő — A határidő kezdete — Az eljárásra való felkérés hiánya — Az eljárásra való második felkérés — Nyilvánvaló elfogadhatatlanság — Megállapítási jellegű kérelem — Meghagyás kibocsátása iránti kérelem — A hatáskör nyilvánvaló hiánya”)

8.4.2019   
            
            
               HU
            
            
               Az Európai Unió Hivatalos Lapja
            
            
               C 131/50
            
         
      A Törvényszék 2019. február 14-i végzése — Brunke kontra Bizottság
      (T-258/18. sz. ügy) (1)
      
      („Intézményi mulasztás megállapítása iránti kereset - Keresetindítási határidő - A határidő kezdete - Az eljárásra való felkérés hiánya - Az eljárásra való második felkérés - Nyilvánvaló elfogadhatatlanság - Megállapítási jellegű kérelem - Meghagyás kibocsátása iránti kérelem - A hatáskör nyilvánvaló hiánya”)
      (2019/C 131/58)
      Az eljárás nyelve: német
      
         Felek
      
      
         Felperes: Lothar Brunke (Berlin, Németország) (képviselő: A. Schniebel ügyvéd)
      
         Alperes: Európai Bizottság (képviselők: G. Braun és H. Støvlbæk meghatalmazottak)
      
         Az ügy tárgya
      
      Elsődlegesen a szakmai képesítések elismeréséről szóló, 2005. szeptember 7-i 2005/36/EK európai parlamenti és tanácsi irányelv (HL 2005. L 255., 22. o.; helyesbítések: HL 2007. L 271., 18. o.; HL 2008. L 93., 28. o.; HL 2014. L 305., 115. o.) „hátrányosan megkülönböztető hatásának megállapítása” iránti kérelem, másodlagosan egyrészt lényegében a Bizottságnak címzett meghagyás kibocsátása iránti kérelem, másrészt annak megállapítása iránt az EUMSZ 265. cikk alapján benyújtott kérelem, hogy a Bizottság jogellenesen mellőzte a felperes 2017. június 6-i és 2017. december 27-i leveleivel kapcsolatos határozathozatalt.
      
         A végzés rendelkező része
      
      
                  1)
               
               
                  
                     A Törvényszék a keresetet részben a kereset elbírálására vonatkozó hatáskörének nyilvánvaló hiánya, részben nyilvánvaló elfogadhatatlanság miatt elutasítja.
                  
               
            
                  2)
               
               
                  
                     Az Európai Unió Tanácsa és az Európai Parlament beavatkozási kérelméről már nem szükséges határozni.
                  
               
            
                  3)
               
               
                  
                     Lothar Brunke maga viseli saját költségeit, valamint az Európai Bizottság részéről felmerült költségeket.
                  
               
            
                  4)
               
               
                  
                     A Tanács maga viseli a beavatkozási kérelmével kapcsolatos költségeit.
                  
               
            
                  5)
               
               
                  
                     A Parlament maga viseli a beavatkozási kérelmével kapcsolatos költségeit.
                  
               
            
         (1)  HL C 276., 2018.8.6.